Работнікі Кобрынскага доследнага лясгаса сумесна з калегамі з Балоцкага лясніцтва выявілі незаконную высечку дрэў недалёка ад вёскі Камень, якую здзейсніў кіраўнік адной з фермерскіх гаспадарак. 37 кубічных метраў бярозы і сасны пацягнулі амаль на 8 мільёнаў рублёў. Каб пакрыць страты, лясгас будзе падаваць на віноўніка ў суд. Акрамя таго, парушальнік ужо выплаціў штраф у памеры больш за 600 тысяч рублёў.